open-index/open-wikipedia-markdown huggingface dataset:
Βαλκανικοί Αγώνες Στίβου 2012

Οι **[[Βαλκανικοί Αγώνες Στίβου]] 2012** έγιναν στην πόλη Εσκισεχίρ της Τουρκίας στις 21 & 22 Ιουλίου. Μετείχαν αθλητές και αθλήτριες από δέκα βαλκανικές χώρες. Νικήτρια αναδείχθηκε η **[[Ρουμανία]]** στους άνδρες και στις γυναίκες. Διεξήχθησαν ξεχωριστά τα βαλκανικά πρωταθλήματα μαραθωνίου και βάδην, τα οποία ήταν εκτός γενικής βαθμολογίας. Συνολικά, διεξήχθησαν τα ακόλουθα βαλκανικά πρωταθλήματα:

* Κλειστού Στίβου, στις 18 Φεβρουαρίου στην Κωνσταντινούπολη.
* Ανωμάλου δρόμου, στις 31 Μαρτίου στο Κοτζαέλι-Ντάριτσα της Τουρκίας.
* Βάδην, στις 7 Απριλίου στο Βουκουρέστι.
* Μαραθωνίου, στις 22 Απριλίου στο Βελιγράδι. 
* Ορεινού δρόμου, στις 7 Ιουνίου στη Νόβα Ζαγκόρα της Βουλγαρίας. 
* Ημιμαραθωνίου, την 1η Σεπτεμβρίου στην Καβάρνα της Βουλγαρίας.
* Βαλκανικοί Νέων Ανδρών-Γυναικών (Κ-20), στις 23-24 Ιουνίου στο Εσκισεχίρ.
* Βαλκανικοί Εφήβων-Νεανίδων (Κ-18), στις 14 Ιουλίου στο Βελιγράδι.

## Αποτελέσματα

### Ανδρών

Διεξήχθησαν ξεχωριστά πρωταθλήματα.
Η ομαδική βαθμολογία του βάδην προκύπτει από τα αποτελέσματα τριώναγωνισμάτων: 20χλμ ανδρών, 10χλμ νέων, 5χλμ εφήβων.
#### Βαθμολογία

Στο επί κοντώ μετείχαν μόνο δύο άλτες. 

### Γυναικών

Διεξήχθησαν ξεχωριστά πρωταθλήματα.
Η Γκιουλού ήταν η μοναδική που μετείχε επίσημα.
Η ομαδική βαθμολογία του βάδην προκύπτει από τα αποτελέσματα τριώναγωνισμάτων: 20χλμ γυναικών, 10χλμ νέων γυναικών, 5χλμ νεανίδων.

#### Βαθμολογία

 

## Πηγές
*Αρχείο ΣΕΓΑΣ.
*THE OFFICIAL WEB SITE OF BALKAN ATHLETICS (ABAF). 

Κατηγορία:Βαλκανικοί Αγώνες Στίβου
Κατηγορία:Στίβος το 2012
Κατηγορία:Εσκισεχίρ
Μπεζεστένι Γιαμπόλ

Το **Μπεζεστένι Γιαμπόλ** είναι οθωμανικό κτήριο σκεπαστής αγοράς (μπεζεστένι) το οποίο χρονολογείται από τις αρχές του 16ου αιώνα και βρίσκεται στην πόλη Γιαμπόλ της Βουλγαρίας. Το μπεζεστένι χτίστηκε ως βακούφι του Μεγάλου Βαζίρη Χαντίμ Αλί Πασά (1501-1503 και 1506-1511).

## Παραπομπές


Κατηγορία:Οθωμανική Βουλγαρία
Κατηγορία:Κτίρια και κατασκευές στη Βουλγαρία
Γιαμπολ
Γέφυρα Μουσταφά Πασά

Η **Γέφυρα Μουσταφά Πασά** γνωστή και ως η **Παλιά Γέφυρα** (βουλγάρικα: Стар мост, *Σταρ μοστ* - μεταφράζεται ως *παλιά γέφυρα*) είναι μια Οθωμανική τοξωτή γέφυρα 16ου αιώνα στον ποταμό Έβρο στην πόλη Σβίλενγκραντ της Βουλγαρίας δίπλα στα σύνορα με την Ελλάδα βορείως του Ορμένιου Έβρου.

## Περιγραφή
thumb|right|500px|Πανοραμική εικόνα γέφυρας Μουσταφά Πασά - έχει μήκος 295 μέτρα.
Ολοκληρώθηκε το 1529 (το οποίο φαίνεται σε επιγραφή η οποία υπάρχει πάνω στη γέφυρα ) και χτίστηκε μετά από εντολή του Βεζίρη Τσομπάν Μουσταφά Πασά. Η σχεδίαση έγινε από τον Οθωμανό αρχιτέκτονα Μιμάρ Σινάν. Η γέφυρα αποτελούσε ένα μέρος Βακουφικού συγκροτήματος το οποίο συμπεριλάμβανε ένα καραβάν σαράι (σημείο ανάπαυσης ταξιδιωτών), ένα ισλαμικό Τέμενος και ένα χαμάμ. Η γέφυρα έχει μήκος 295μέτρα, 6μέτρα πλάτος και έχει 21 τόξα και θεωρείται η μακρύτερη Οθωμανική γέφυρα στη Βουλγαρία. Το μεγαλύτερο τόξο της γέφυρας έχει άνοιγμα 18 μέτρα . Το 1766 ο Έβρος ποταμός πλημμύρισε και καταστράφηκαν τα μισά τόξα και στη συνέχεια η γέφυρα επιδιορθώθηκε το 1790 .

Πριν την κατασκευή της γέφυρας η περιοχή ήταν ακατοίκητη αλλά μετά τη γέφυρα δημιουργήθηκε το χωριό *Μουστάφα Πασά* το οποίο το 16ο αιώνα αναπτύχθηκε ως πόλη. Η γέφυρα αποτελούσε το κύριο οδικό άξονα μεταξύ Κωνσταντινούπολης και Βελιγραδίου. Σήμερα συνεχίζεται να χρησιμοποιείται η γέφυρα και βρίσκεται στο κέντρο του Σβίλελνγκραντ.

Σήμερα η γέφυρα αυτή είναι το μοναδικό απομεινάρι της οθωμανικής ιστορίας της πόλης και το καραβάν σαράι, το χαμάμ και τα υπόλοιπα κτήρια τους βακουφικού συγκροτήματος έχουν εξαφανιστεί. Η πόλη μετονομάστηκε από *Μουστάφα Πασά* στο σημερινό όνομα *Σβίλενγκραντ* το 1913.

## Παραπομπές



Μουσταφα πασα
Μουσταφα Πασα
Κατηγορία:Οθωμανική Βουλγαρία
Το σίριαλ των σίριαλ

Το **σίριαλ των σίριαλ** ήταν εκπομπή ενημερωτικού περιεχομένου, η οποία προβλήθηκε απ' την ΕΤ1 το 1991 και το 1992. Την παρουσίαζε η δημοσιογράφος Ρένα Θεολογίδου. Η Θεολογίδου ήταν η πρώτη που έψαξε να βρει τι σώζεται και τι όχι απ' τα παλαιά Ελληνικά τηλεοπτικά σίριαλ.

Αποτελείτο από 35 εκπομπές, οι οποίες προβλήθηκαν σε 2 κύκλους. Ο 1ος κάλυπτε την περίοδο απ' τις 2 Απριλίου 1970 μέχρι τις 18 Οκτωβρίου 1981 και ο 2ος την περίοδο απ' τις 19 Οκτωβρίου 1981 μέχρι τις 1 Ιουνίου 1990. Η εκπομπή αυτή προβλήθηκε σε επανάληψη μόνο το καλοκαίρι του 1995. Στις πρώτες 4 εκπομπές του 1ου κύκλου, οι οποίες περιλάμβαναν σκηνές από σίριαλ τα οποία προβλήθηκαν απ' τις 2 Απριλίου 1970 μέχρι τις 24 Ιουλίου 1974, οι τίτλοι έναρξης και τέλους περιλάμβαναν σκηνές απ' τα πρώτα γυρίσματα στα τηλεοπτικά στούντιο, καθώς και κάποια πλάνα απ' τις πολυκατοικίες της Αθήνας με τις κεραίες τους και η εικόνα πλαισιωνόταν απ' το μουσικό σήμα του σίριαλ «Γαλήνη». Απ' την 5η εκπομπή όμως, αυτοί οι τίτλοι άλλαξαν και περιλάμβαναν φωτογραφίες απ' τα γνωστότερα σίριαλ της περιόδου και η εικόνα πλαισιωνόταν απ' το μουσικό σήμα του σίριαλ Λούνα Παρκ. Αυτοί οι τίτλοι παρέμειναν μέχρι το τέλος της εκπομπής, με μόνη διαφορά πως απ' την 21η εκπομπή (η οποία ήταν και η 1η του 2ου κύκλου), επιμηκύνθηκαν σε διάρκεια και περιλάμβαναν φωτογραφίες απ' τα σίριαλ της 2ης περιόδου (από 19 Οκτωβρίου 1981 μέχρι 1 Ιουνίου 1990).

Αναλυτική θεματολογία εκπομπών:
* 1ος κύκλος (20 εκπομπές)

1η εκπομπή (Ημερομηνία προβολής 1 Ιουλίου 1991)

Περίληψη της ιστορίας των Ελληνικών τηλεοπτικών σίριαλ και αναφορά στην τακτική την οποία ακολουθούσαν τότε τα 2 κρατικά κανάλια, να σβήνουν τα παλαιά σίριαλ για να γράψουν στις μπομπίνες τους ποδοσφαιρικούς αγώνες. Επίσης έγινε αναφορά στην απόφαση των αρμοδίων της ΕΡΤ στις αρχές του 1981, να σβήσουν παλιές τηλεοπτικές εκπομπές. Πώς διασώθηκαν κάποια μεμονωμένα επεισόδια τηλεοπτικών σίριαλ. Απόσπασμα απ' την 1η εκπομπη της πειραματικής τηλεόρασης του ΕΙΡΤ, στις 23 Φεβρουαρίου 1966, μέσα απ' το αφιέρωμα στην 1η περίοδο της Ελληνικής τηλεόρασης που έκανε ο Γιώργος Δάμπασης το 1980. Η 1η εκφώνηση της Ελένης Κυπραίου, ηχητική αναπαράσταση του 1980, τα πρώτα τραγούδια της Ελληνικής τηλεόρασης με τη Γιοβάνα, αναπαράστασή του 1980 καθώς και βίντεο με τους τίτλους και σκηνές των εξής μεγάλων επιτυχιών της δεκαετίας του 1970:

Σίριαλ των σίριαλ
Γκέντζο Γκουλάν

Ο **Γκέντζο Γκουλάν** (*Genco Gulan*, γεννήθηκε το 1969 στην Τουρκία), είναι σύγχρονος
καλλιτέχνης και θεωρητικός. Ζει και εργάζεται στην Κωνσταντινούπολη. Εννοιολογικά διερευνά τη σχέση ανάμεσα στην κοινωνία και τον πολιτισμό μέσα από τη ζωγραφική, τη γλυπτική, τα νέα μέσα, την performance art και τις εγκαταστάσεις.

## Βιογραφία
Σπούδασε Πολιτικές Επιστήμες και Καλές Τέχνες στο Πανεπιστήμιο Bogazici, και στη συνέχεια αποφοίτησε με Master από τη σχολή The New School της Νέας Υόρκης.

## Τα έργα του
Έργα του έχουν εκτεθεί σε
πολλούς εκθεσιακούς χώρους και μουσεία, όπως το Μουσείο Pera της Κωνσταντινούπολης, το ΜΑΜ στο Ρίο ντε Τζανέιρο, το ZKM στην Καρλσρούη, την Triennale di Milano, την Μπιενάλε της Τεχεράνης και το κέντρο Πομπιντού. Μεταξύ των πολυάριθμων ατομικών εκθέσεων, ο Gulan έχει
εκθέσει στην Gallery Artist στο Βερολίνο, στο Μουσείο Γλυπτικής, στην Αγκυρα και Artda Gallery στο Σεούλ. Έχει βραβευθεί από την BP, Lions και πρόσφατα προτάθηκε ως φιναλίστ για το Sovereign Foundation, Ευρώπη Βραβείο Τέχνη 2011. Διδάσκει στα πανεπιστήμια
Bogazici και Mimar Sinan ακαδημία.

## Βιβλιογραφία
* Graf, Marcus. *Concepual Colors of Genco Gulan*, Revolver, 2012. 978-3868952049
* Gulan, Genco. *De-constructing the Digital Revolution*, LAP, 2009. 978-3838320472
## Παραπομπές

## Εξωτερικοί σύνδεσμοι
* gencogulan.com.
* Java Museum. 
* iS.CaM
* Web Biennial
* Ethnos.gr
* Soundcloud

Κατηγορία:Τούρκοι ζωγράφοι
Κατηγορία:Τούρκοι γλύπτες
Κατηγορία:Χορογράφοι
Ντάρεν Γιανγκ

Ο **Φρέντρικ Ντάγκλας Ρόζερ** (γεν. 2 Νοεμβρίου 1983) είναι Αμερικάνος επαγγελματίας παλαιστής. Αυτή τη περίοδο αγωνίζεται στην εταιρεία πάλης WWE και εμφανίζεται στα ρινγκ με το όνομα "Ντάρεν Γιανγκ".

## Πρώτα Χρόνια
Ο Ρόζερ έκανε το ντεμπούτο του στη πάλη, το 2002. Έπειτα εργάστηκε σε διάφορες ανεξάρτητες εταιρείες πάλης. Όσο ήταν εκεί, κατάφερε να κερδίσει ατομικά και ομαδικά πρωταθλήματα.

## WWE
Το 2005 και το 2006 έδωσε κάποιους δοκιμαστικούς αγώνες στο WWE και το 2009 υπέγραψε συμβόλαιο. Ο Γιανγκ μεταφέρθηκε στο εκπαιδευτήριο FCW, όπου και σχημάτισε ομάδα με τον Πέρσι Γουότσον.
### NXT & Νέξους (2010-2011)
Τον Φεβρουάριο του 2010, ο Γιανγκ συμμετείχε στη πρώτη σεζόν του NXT, με καθοδηγητή τον εκκεντρικό Σι Εμ Πανκ. Ο Πανκ δεν ήταν πρόθυμος να τον βοηθήσει, όμως αργότερα άλλαξε γνώμη. Μαζί με το γκρουπ του, τη Στρέιτ Ετζ Σοσάιετι προσπάθησε να κάνει τον Γιανγκ να συμμεριστεί την ιδεολογία του, όμως ο τελευταίος αρνήθηκε και άρχισε διαμάχη μεταξύ τους. Στη συνέχεια, ο Γιανγκ αποκλείστηκε από το NXT.

Στις αρχές του Ιουνίου του 2010, και μια εβδομάδα μετά το τέλος της σεζόν του NXT, και οι οκτώ διαγωνιζόμενοι παλαιστές, με επικεφαλής τους, τον νικητή Γουέιντ Μπάρετ, εμφανίστηκαν στο ρινγκ του Raw και διέλυσαν τα πάντα. Τις επόμενες εβδομάδες, αποκαλύφθηκε πως είχαν γίνει ομάδα, με το όνομα "Νέξους". Η ομάδα έκανε επιθέσεις σε παλαιστές, υπεύθυνους και στον ιδιοκτήτη Βινς Μακμάν. Στη συνέχεια, άρχισαν κόντρα με τον Τζον Σίνα και αναμείχθηκαν σε αγώνες του. Στο SummerSlam, η ομάδα που σχημάτισε ο Σίνα, νίκησε τη Νέξους. Παρόλα αυτά, η ομάδα συνέχισε να υπάρχει. Την επόμενη μέρα σε επεισόδιο του WWE Raw, ο Γιανγκ έχασε σε έναν αγώνα ενάντια στον Τζον Σίνα και εκδιώχθηκε από την ομάδα.
### Ομάδα με τον Τάιτους Ο' Νιλ (2012-)
Αφού αναλώθηκε στη πέμπτη σεζόν του NXT το 2011, ο Γιανγκ δημιούργησε ομάδα με τον Τάιτους Ο' Νιλ με τον όνομα "Πράιμ Τάιμ Πλέιερς" στις αρχές του 2012.
Σύντομα, άρχισαν κόντρα με τους αδερφούς Ούσο, νικώντας τους. Η ομάδα μεταφέρθηκε στο WWE SmackDown, όπου και νικούσαν σε αρκετούς αγώνες. Τον Ιούνιο του 2012 στο No way out, οι Γιανγκ & Ο' Νιλ νίκησαν τρεις ομάδες και έγιναν οι πρώτοι διεκδικητές του Ομαδικού Πρωταθλήματος WWE. Επίσης, την ίδια μέρα, ο Άμπραχαμ Ουάσινγκτον έγινε μάνατζερ τους. Στη συνέχεια, ο μάνατζερ τους απολύθηκε και εκείνοι έχασαν σε αγώνα τίτλου, ενάντια στους πρωταθλητές Κόφι Κίνγκστον & Αρ Τρουθ. Με την είσοδο του 2013, η ομάδα συνέχισε να υπάρχει, έχοντας πτωτική πορεία.

## Τελειωτικές Κινήσεις

**Darren Young**

*Gut Check (Fireman's carry double knee gutbuster) – 2011–present
*Heat Wave (Full nelson λαβή και μετά flapjack) – 2010–2011

**Fred Sampson**

*Bonecrusher (Running powerslam)

## Χαρακτηριστικές κινήσεις

*Corner clothesline
*Discus forearm smash
*Elbow drop
*Enzuigiri
*Leg drop
*Belly to back
*Bridging German
*Neckbreaker
*Snap scoop powerslam
*Tilt-a-whirl backbreaker

## Πηγές
* Προφίλ στο OWoW.com

Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Δωδεκάδελτος

Η **Δωδεκάδελτος** (λατινικά lex duodecim tabularum) μαζί με τον Ακουίλιο νόμο, υπήρξαν από τους σημαντικότερους νόμους της δημοκρατικής περιόδου της ρωμαϊκής δημοκρατίας.
Χρονολογείται περί τον 5ο αιώνα π.Χ., ενώ χαρακτηριστικό της αποτελεί η μακροβιότητά της καθώς αποτελούσε νομική πυξίδα μέχρι και το τέλος των Ιουστινιάνειων χρόνων.

## Αίτια δημιουργίας

Η διαμάχη των πληβείων με τους πατρικίους εξαιτίας την αυθαιρεσίας των τελευταίων αποτέλεσε την αιτία δημιουργίας του. 
Το 455 π.Χ. μετά από πρόταση του δημάρχου των πληβείων η Σύγκλητος αναθέτει σε τριμελή επιτροπή τη μελέτη όλων των έννομων τάξεων με γνώμονα την παράδοση της Αθήνας και της σολώνειας νομοθεσίας. Το 451 π.Χ. διορίζεται επίσης από την Σύγκλητο 10μελής επιτροπή αποκλειστικά από πατρικίους για την σύνταξη ενός κώδικα. Το έργο των Ρωμαίων ολοκληρώθηκε και αποτελούταν από 10 πινακίδες- δέλτους  με τις διατάξεις του νομοσχεδίου. Ωστόσο το έργο τους θεωρήθηκε ελλιπές γεγονός που οδήγησε στην σύνταξη μιας ακόμα επιτροπής, αυτή τη φορά αποτελούμενη από ισάριθμους πατρίκιους και πληβείους εξέδωσε  δύο ακόμα δέλτους. Οι δύο τελευταίες μαζί με τις δέκα προηγούμενες αποτέλεσαν την *Δωδεκάδελτο*, η οποία και δημοσιεύτηκε το 449/8 π.Χ.στη Ρωμαϊκή Αγορά (Forum Romanum).
 
## Περιεχόμενο

Αρχική παρατήρηση ότι η δωδεκάδελτος δεν έχει διασωθεί ακέραιη και το περιεχόμενό της το γνωρίζουμε από μεταγενέστερους νομικούς.
Περιλαμβάνει Δικονομικές διατάξεις, διατάξεις οικογενειακού, εμπράγματου και ενοχικού δικαίου. Διατάξεις αναφορικά με την Διαθήκη και 
την *εξ αδιαθέτου κληρονομική διαδοχή*, όπως επίσης και δημόσια αδικήματα.
Οι δύο τελευταίες δέλτοι, αναφέρονται στις πολιτικές διαπραγματεύσεις των πατρικίων με τους πληβείους, όπου και στους τελευταίους 
αναγνωρίζεται το δικαίωμα του «συνέρχεσθαι», η απαγόρευση εκτελέσεων, αν δεν έχει προηγηθεί δίκη, και το δικαίωμα προσφυγής στην
κρίση του λαού προσώπων που καταδικάσθηκαν σε θάνατο ή σε βαριές σωματικές ποινές.

## Σημασία
Αποτελεί το σημείο εισαγωγής της αρχής, ότι ο νεότερος νόμος καταργεί τον παλαιότερο.

## Παραπομπές


## Βιβλιογραφία
* Σ. ΤΡΩΙΑΝΟΣ - Ι. ΒΕΛΙΣΣΑΡΟΠΟΥΛΟΥ- ΚΑΡΑΚΩΣΤΑ, *Ιστορία Δικαίου*

Κατηγορία:Ρωμαϊκό δίκαιο
Σπηλιά του Κύκλωπα

Η **Σπηλιά του Κύκλωπα**, κατά την τοπική παράδοση αποτελούσε το λατρευτικό κέντρο των Ελληνικών Θεοτήτων της Θράκης. Σήμερα έχει αποκαλυφθεί ο νεολιθικός οικισμός που είναι από τους σημαντικότερους της Βαλκανικής.
Είναι το κατά την τοπική λαϊκή παράδοση γνωστό σπήλαιο του κύκλωπα Πολύφημου που ο Οδυσσέας τον τύφλωσε με ένα παλούκι, αφού πρώτα τον μέθυσε. Το σπήλαιο βρίσκεται στην παραλία της Μάκρης με ίχνη χρήσης από τη Νεολιθική Περίοδο χρονολογίας περ. 4.500 π.Χ., εντός του βράχου. Ο χώρος του αποτελείται από τρεις θαλάμους με λαξευμένες κόγχες και σκαλοπάτια. Επίσης το εσωτερικό του περιλαμβάνει πήλινες κατασκευές, αγαλματίδια και ειδώλια ζώων.
Στο σπήλαιο το οποίο έχει δύο χώρους, διακρίνονται σκαλοπάτια, δεξαμενές και παρατηρητήριο.
## Πηγές
* Οdysseus.culture.gr  Σπηλιά του Κύκλωπα (Μάκρη)
* Μάκρη (αρχαία εποχή) - Σπηλιά του Κύκλωπα Θρακικός Ηλεκτρονικός Θησαυρός.
### Ψηφιακό αρχείο ΕΡΤ
* 

Κατηγορία:Αρχαιολογικοί τόποι στον Έβρο
Κυκλωπα
Ξιφασκία στους Θερινούς Ολυμπιακούς Αγώνες 1896

Στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** διεξήχθησαν τρία αγωνίσματα **[[ξιφασκία]]ς** ανδρών. Διοργανώθηκαν από την υπo-επιτροπή Ξιφασκίας στο Ζάππειο Μέγαρο, στις 7 και 9 Απριλίου.

Το αγώνισμα του ξίφους μονομαχίας (επέ) ματαιώθηκε. Συνολικά, 15 αθλητές από τέσσερις χώρες έλαβαν μέρος, από τους οποίους οι οκτώ κέρδισαν μετάλλιο. Η νίκη κρινόταν στις τρεις επαφές. 

## Πρόγραμμα αγωνισμάτων
thumb|right|300px|border|Η γαλλική αποστολή ξιφασκίας.

## Συμμετέχουσες χώρες
Οι τέσσερις χώρες που συμμετείχαν είναι οι εξής (σε παρένθεση ο αριθμός των αθλητών):

* 20px|border|Αυστρία Αυστρία (1)
*  Γαλλία (4)
*  Δανία (1)
* 20px|border|Ελλάδα Ελλάδα (9)

## Αποτελέσματα ανά αγώνισμα
Τα παρακάτω μετάλλια απονεμήθηκαν αργότερα στους αθλητές από τη Διεθνή Ολυμπιακή Επιτροπή. Την εποχή των Αγώνων, οι νικητές έπαιρναν ασημένιο μετάλλιο, οι δεύτεροι χάλκινο, ενώ οι τρίτοι τίποτα.

### Ατομικό ξίφους ασκήσεως

**Ημερομηνία:** 7 Απριλίου 1896

Ο προκριματικός γύρος αποτελούταν από δύο ομίλους. Στον πρώτο όμιλο βρέθηκαν δύο Έλληνες (Περικλής Πιερράκος-Μαυρομιχάλης και Ιωάννης Πούλος) και δύο Γάλλοι (Ανρί Καγιό και Ανρί Ντελαμπόρντ). Στον δεύτερο όμιλο αγωνίστηκαν τρεις Έλληνες (Αθανάσιος Βούρος, Κωνσταντίνος Κομνηνός-Μηλιώτης και Γεώργιος Μπαλακάκης) και ένας Γάλλος (Εζέν-Ανρί Γκραβελότ).

Οι δύο αθλητές που πήραν την πρώτη θέση στον όμιλό τους (Καγιό και Γκραβελότ), προκρίθηκαν στον τελικό όπου αγωνίστηκαν για το χρυσό μετάλλιο. Εκεί, ο Γκραβελότ κέρδισε οριακά με 3-2 επαφές.

Σήμερα θεωρείται ότι τόσο ο Περικλής Πιερράκος-Μαυρομιχάλης όσο και ο Αθανάσιος Βούρος είναι χάλκινοι ολυμπιονίκες. 

### Ξίφος ασκήσεως διδασκάλων

**Ημερομηνία:** 7 Απριλίου 1896

Ήταν το μοναδικό αγώνισμα που απευθυνόταν σε επαγγελματίες αθλητές και διοργανώθηκε αμέσως μετά από αυτό των ερασιτεχνών. Αποτελούταν από έναν μόνο αγώνα ανάμεσα στον Έλληνα Λεωνίδα Πύργο και τον Γάλλο Ζαν Περονέ. Νικητής αναδείχθηκε ο Πύργος με 3-1 (η νίκη κρινόταν στις τρεις επαφές) και έγινε έτσι ο πρώτος χρονολογικά έλληνας χρυσός ολυμπιονίκης στην ιστορία των σύγχρονων Ολυμπιακών Αγώνων.

### Ατομικό σπάθης

**Ημερομηνία:** 9 Απριλίου 1896

Συνολικά διεξήχθησαν δέκα αγώνες, όπου κάθε ξιφομάχος αντιμετώπισε όλους τους υπόλοιπους. Ο Ιωάννης Γεωργιάδης ήταν ανίκητος και κατέκτησε το χρυσό μετάλλιο. Ο Τηλέμαχος Καράκαλος έχασε μόνο από τον νικητή και πήρε το ασημένιο, ενώ ο Χόλγκερ Νίλσεν έχασε μόνο από τους πρώτους δύο έλληνες ολυμπιονίκες και κατέκτησε το χάλκινο. Αντίθετα, ο Άντολφ Σμαλ κατάφερε να κερδίσει μόνο τον Γεώργιο Ιατρίδη, ο οποίος έχασε και στους τέσσερις αγώνες που έδωσε.

## Πίνακας μεταλλίων
[thumb|right|200px|border|Ο [Λεωνίδας Πύργος έγινε ο πρώτος χρονολογικά έλληνας χρυσός ολυμπιονίκης στην ιστορία των σύγχρονων Ολυμπιακών Αγώνων.]]

## Παραπομπές


## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13)
* 
* 

## Εξωτερικοί σύνδεσμοι
*
Ξιφασκία στους Θερινούς Ολυμπιακούς Αγώνες 1896 – Ξίφος ασκήσεως διδασκάλων

Το **ξίφος ασκήσεως διδασκάλων** ήταν ένα από τα τρία αγωνίσματα ξιφασκίας στο πρόγραμμα των Θερινών Ολυμπιακών Αγώνων του 1896 στην Αθήνα.

## Σύνοψη αγωνίσματος
Ήταν το μοναδικό αγώνισμα που απευθυνόταν σε επαγγελματίες αθλητές και διοργανώθηκε αμέσως μετά από αυτό των ερασιτεχνών στις 7 Απριλίου 1896 στο Ζάππειο Μέγαρο.

Αποτελούταν από έναν μόνο αγώνα ανάμεσα στον Έλληνα Λεωνίδα Πύργο και τον Γάλλο Ζαν Περονέ. Νικητής αναδείχθηκε ο Πύργος με 3-1 (η νίκη κρινόταν στις τρεις επαφές) και έγινε έτσι ο πρώτος χρονολογικά έλληνας χρυσός ολυμπιονίκης στην ιστορία των σύγχρονων Ολυμπιακών Αγώνων.

## Αποτελέσματα

## Τελική κατάταξη

## Πηγές
*  (Digitally available at la84foundation.org )
*  (Excerpt available at la84foundation.org )
* 

Κατηγορία:Ξιφασκία στους Θερινούς Ολυμπιακούς Αγώνες 1896
Μηχανισμός Χιγκς

Στην σωματιδιακή φυσική ο **μηχανισμός Χιγκς** (Higgs mechanism), είναι ο τρόπος που εξηγεί πως τα στοιχειώδη σωματίδια, συμπεριλαμβανομένου και του σωματιδίου Χιγκς αποκτούν μάζα.

Ο μηχανισμός επίσης αναφέρεται και ως μηχανισμός Brout–Englert–Higgs, μηχανισμός Englert–Brout–Higgs–Guralnik–Hagen–Kibble και μηχανισμός Anderson–Higgs.

Βάσει της θεωρίας που περιγράφει τον μηχανισμό αυτό τα στοιχειώδη σωματίδια αποκτούν μάζα αλληλεπιδρώντας με το πεδίο Χιγκς (Higgs Field) το οποίο «διαποτίζει» όλο τον χώρο.

Η απλούστερη θεώρηση του μηχανισμού προσθέτει ένα επιπλέον πεδίο Χιγκς στην θεωρία βαθμίδας (gauge theory).
Το αυθόρμητο σπάσιμο της συμμετρίας της υποκείμενης τοπικής συμμετρίας ενεργοποιεί τη μετατροπή των συστατικών αυτού του πεδίου Χιγκς σε μποζόνια Goldstone τα οποία αλληλεπιδρούν με (τουλάχιστον ορισμένους από) τους άλλους τομείς της θεωρίας, ώστε να παράγουν μάζα. Αυτός ο μηχανισμός μπορεί επίσης να αφήσει υπολείμματα στοιχειώδη βαθμωτό (spin-0) σωματίδια, γνωστά ως μποζόνια Χιγκς.

## Δείτε επίσης
*Πεδίο Χιγκς
*Σωματίδιο Χιγκς

## Πηγές
*Πως αποκτούν μάζα τα σωμάτια με τον μηχανισμό Higgs;
*Μποζόνιο Higgs, η επόμενη μέρα.
* όπου ο θεωρητικός φυσικός John Ellis, απαντά στο ερώτημα "Τι είναι το Higgs boson?" 

Κατηγορία:Σωματιδιακή φυσική
Μονοκρυσταλλική κεφαλή υπερήχου

thumb|200px|, Crystal Signature από την εταιρεία ALPINION

Η τεχνολογία της **μονοκρυσταλλικής κεφαλής** στα ιατρικά διαγνωστικά μηχανήματα (**single crystal technology**) συμβάλλει στην πιο αξιόπιστη και ομοιόμορφη απόδοση, σε συνδυασμό με βασικές τεχνολογίες απεικόνισης εικόνας σε μηχανήματα διαγνωστικού υπερήχου.

Ο ενιαίος κρύσταλλος (ένα ακριβό υλικό δύσκολο στην κατασκευή του) παράγει ένα μεγάλο εύρος συχνοτήτων και η δύναμή της έγκειται στη δημιουργία αρμονικών εικόνων με ελάχιστη απώλεια σε ακουστικό σήμα. Τα μονοκρυσταλλικά υλικά χαρακτηρίζονται από την πολύ υψηλότερη απόδοση μετατροπή ενέργειας σε σχέση με τις συμβατικές πιεζοηλεκτρικές κεφαλές. Το αποτέλεσμα είναι πιο ομοιόμορφη, ευρεία απεικόνιση ζώνης συχνοτήτων, προσφέροντας καλύτερη ποιότητα εικόνας.

Η μοναδική και καινοτόμος τεχνολογία επεξεργασίας είναι σε θέση να παράγει μεγαλύτερη ακτίνα καμπυλότητας για τις κεφαλές στα ιατρικά διαγνωστικά μηχανήματα. 

Η τεχνολογία αυτή για την ώρα εφαρμόζεται μόνο σε πολύ ακριβά μηχανήματα λόγο του κόστους σε σχέση με τα συμβατικά πιεζοηλεκτρικά υλικά.

Κατηγορία:Υγειονομικές διαγνωστικές εξετάσεις
Patron Tequila

Το "**Patron Tequila**" είναι ένα τραγούδι από τις Paradiso Girls, προορισμένο να εμφανιστεί στο ντεμπούτο τους ακυκλοφόρητο στούντιο άλμπουμ, *Crazy Horse*. Το τραγούδι κυκλοφόρησε ως το πρώτο σινγκλ του άλμπουμ στις Ηνωμένες Πολιτείες στις 14 Απριλίου του 2009. Οι Paradiso Girls έχουν κυκλοφορήσει το *The Remixes* και το *The Remixes Part 2* για να προωθήσουν το τραγούδι.

## Υπόβαθρο και ιστορικό
Το τραγούδι συντάχθηκε και παράχθηκε από την Keri Hilson, τον Lil Jon και τον T-Pain για το ντεμπούτο στούντιο άλμπουμ In a Perfect World... της Hilson, ωστόσο, την τελευταία στιγμή πριν το άλμπουμ της παραδώσει ημερομηνία, το τραγούδι δόθηκε στα Paradiso Girls. Το γκρουπ ηχογράφησε το τραγούδι και έκανε αρκετές αλλαγές. Ο στίχος του Lil Jon παραλήφθηκε ενώ ο T-Pain αντικαταστάθηκε με την γυναίκα ράπερ από τις Η.Π.Α. Eve.

Το τραγούδι κυκλοφόρησε στις Η.Π.Α. στις 14 Απριλίου του 2009 ως CD Single και ψηφιακή λήψη, μαζί με μια κυκλοφορία στον Καναδά. Τα κορίτσια θα προωθούν το τραγούδι όλο τον Οκτώβριο του 2009 στον Καναδά.

## Κριτική Απόδοση
Το τραγούδι έλαβε κυρίως θετικές κριτικές. Πολλές online ιστοσελίδες δημιούργησαν μια δημοσκόπηση "Ποιος το έκανε καλύτερα;", συγκρίνοντας την έκδοση των Paradiso Girls με την έκδοση της Keri Hilson. Το τραγούδι ονομάστηκε "summer jam του 2009" του MuuMuse.

## Βίντεο κλιπ
Το βίντεο κλιπ, που σκηνοθετήθηκε από τον Ray Kay, γυρίστηκε κατά τη διάρκεια μιας τριήμερης διαδικασίας το Μάιο του 2009. Ανοίγει με ένα άντρα να αγοράζει ακουστικά μάρκας Beats by Dr. Dre από ένα κατάστημα Best Buy αφού άκουσε το ρυθμό του Patron Tequila μέσω αυτών. Κάθε μέλος τη μπάντας εμφανίζεται σε μια διαφορετική τοποθεσία, φλερτάροντας με έναν άνδρα: η Aria σε ένα λεωφορείο, η Chelsea να γεμίζει το αυτοκίνητό της με βενζίνη, η Kelly στο μαγαζί του βενζινάδικου, η Lauren να πληρώνει στο ταμείο και η Shar να κάθεται στη στάση του λεωφορείου. Τα κορίτσια είναι επίσης στο κλαμπ όπου η Eve ραπάρει μαζί με τον Lil Jon. Επίσης χορεύουν μπροστά από ένα λευκό φόντο. Τα κλιπ διασπείρονται από τον άνδρα που ονειρεύεται ότι τα κορίτσια είναι στο κλαμπ αλλά έρχεται πίσω στην πραγματικότητα κάθε τόσο. Το βίντεο έκανε πρεμιέρα στο Yahoo στις 15 Ιουνίου του 2009.

Υπάρχει μια εναλλακτική μορφή του βίντεο με νέες σκηνές και τους αλογόκριτους στίχους του τραγουδιού.

## Λίστες τραγουδιών
;Ψηφιακή λήψη
# "Patron Tequila"

;Patron Tequila Remix Μέρος I
# "Patron Tequila (Dave Audé Club Remix) (featuring Lil Jon) — 07:48
# "Patron Tequila (DJ Dan Club Remix) (featuring Lil Jon) — 05:19

;Patron Tequila Remix Μέρος II
# "Patron Tequila (This/Is Remix)" (featuring Lil Jon) — 04:19
# "Patron Tequila (StoneBridge Remix)" (featuring Lil Jon) — 06:45

;Vanguards Remix Single
# "Patron Tequila" (Vanguards Remix) (featuring Pitbull & Lil Jon)

## Επίδοση chart

## Ιστορικό κυκλοφορίας

## Παραπομπές


Κατηγορία:Τραγούδια του Lil Jon
Κατηγορία:Singles του 2009
Κατηγορία:Τραγούδια του 2008
Κατηγορία:Singles της Interscope Records
Κατηγορία:Singles (ντεμπούτο)
Κατηγορία:Τραγούδια με θέμα το αλκοόλ
Τζον Λορινάιτις

Ο **Τζον Τζόσεφ Λορινάιτις** (31 Ιουλίου 1962 - ...) είναι Αμερικανός πρώην επαγγελματίας παλαιστής και νυν διοικητικό στέλεχος στην εταιρεία πάλης WWE. Όταν αγωνιζόταν ήταν γνωστός και με το ψευδώνυμο **Τζόνι Έις**. Είναι αδερφός του παλαιστή Ρόουντ Γουόριορ Άνιμαλ.

## Καριέρα
### Ως παλαιστής
Ξεκίνησε την καριέρα του το 1986, και ως το 1990, αγωνίστηκε για τις εταιρείες National Wrestling Alliance και World Championship Wrestling, αλλά και μικρότερες. Τα επόμενα δέκα χρόνια (1990-2000), τον βρήκανε στην Ιαπωνία για το All Japan Pro Wrestling (AJPW), εκεί κατέκτησε επτά τίτλους, από τους οποίους μόνο ο ένας ήταν ατομικός.

### Παρασκηνιακοί ρόλοι
Επέστρεψε στις Η.Π.Α. για την τελευταία χρονιά του WCW, προτού εξαγοραστεί από το WWE. Εκεί είχε ρόλο σεναριογράφου. Μετά την εξαγορά, συνέχισε στο WWE, σε ρόλο ανιχνευτή ταλέντων. Αργότερα αναβαθμίστηκε σε άλλους ρόλους, όπως ως υπεύθυνος των νέων ταλέντων.

### Ρόλος αφεντικού
Από το 2011, ξεκίνησε εμφανίσεις σε ρόλο αφεντικού στα προγράμματα του WWE, Raw και SmackDown. Για αρκετό διάστημα ήταν Γενικός Διευθυντής και στα δύο ταυτόχρονα. Επίσης επέστρεψε ενεργά σε αγώνες για μερικές φορές. Τελευταία του εμφάνιση ήταν απέναντι στον Τζον Σίνα, αγώνα που έχασε και αναγκάστηκε να παραιτηθεί, αφού όποιος έχανε, θα απολυόταν.

## Πηγές
* Προφίλ του Λορινάιτις στο WWE.com
* Προφίλ στο OWoW.com
* Προφίλ στο IMDb.com

Κατηγορία:Επαγγελματίες παλαιστές
Τζόι Στάιλς

Ο **Τζόσεφ Καρμίν Μπόνσιγκνορ** (*Joseph Carmine Bonsignore*, 14 Ιουλίου 1971), περισσότερο γνωστός ως **Τζόι Στάιλς**, είναι Αμερικανός σχολιαστής αγώνων επαγγελματικής πάλης, δημοσιογράφος του κατς και διαφημιστής του συγκεκριμένου είδους πάλης. Αυτή την περίοδο είναι υποδιευθυντής των μίντια στο WWE.

## Καριέρα
### ECW & MLW
Ο Στάιλς ξεκίνησε την καριέρα του στο Extreme Championship Wrestling το 1993 και έμεινε εκεί ως το κλείσιμο της εταιρείας από χρεωκοπία το 2001. Την διετία 2002-2004, την πέρασε στο Major League Wrestling. Και στις δύο εταιρείες, ήταν ο νούμερο ένα δημοσιογράφος, ο σχολιαστής αγώνων και ο οικοδεσπότης των σόου.

### WWE
Το 2005, ο Στάιλς μεταγράφηκε στο WWE. Ξεκίνησε σχολιάζοντας το σόου που επανέφερε το ECW και συνέχισε σε αυτό, αλλά και στο Raw έως το 2008. Από το 2008 έως σήμερα είναι διευθυντής στων μίντια στο WWE, ενώ είναι υπεύθυνος για την ιστοσελίδα της εταιρείας, WWE.com.

## Πηγές
* Επίσημη Ιστοσελίδα
* Προφίλ στο WWE.com

Κατηγορία:Αμερικανοί δημοσιογράφοι
Κατηγορία:Αμερικανοί παρουσιαστές
SSH

Το **SSH** (Secure Shell) είναι ένα ασφαλές δικτυακό πρωτόκολλο το οποίο επιτρέπει την ασφαλή μεταφορά δεδομένων μεταξύ δύο υπολογιστών. Το SSH χρησιμοποιείται κυρίως για σύνδεση εξ αποστάσεως σε τερματικό και για μεταφορά αρχείων (SSH File Transfer Protocol, SFTP).

Το SSH αρχικά σχεδιάστηκε για να αντικαταστήσει το telnet και άλλες μεθόδους σύνδεσης που ήταν ανασφαλή σε δημόσιο δίκτυο, καθώς κάποιος μπορούσε να μάθει τα στοιχεία σύνδεσης (όνομα χρήση, κωδικός), και να έχει πρόσβαση στον υπολογιστή. Το SSH κρυπτογραφεί τα δεδομένα, οπότε ακόμα και αν κάποιος «ακούει» την επικοινωνία, δεν μπορεί να καταλάβει τι μεταφέρεται.

Την ιδέα είχε ο Φιλανδός Tatu Ylönen μετά από μία κυβερνοεπίθεση στο πανεπιστήμιο που ήταν ερευνητής και μετά από 3 μήνες δημοσιοποίησε το SSH ως λογισμικό ανοικτού κώδικα. Καθώς ήταν το μόνο ασφαλές πρωτόκολλο, είχε άμεση επιτυχία. Αναπτύχθηκαν ταυτόχρονα διάφορες υλοποιήσεις και παραλλαγές του πρωτοκόλλου, με την ποιο γνωστή να είναι το OpenSSH, από του δημιουργούς του OpenBSD.

## Χρήσεις
Το πρωτόκολλο SSH έχει πολλές χρήσεις, κυρίως σε περιβάλλοντα βασισμένα στο Unix.

* Σύνδεση σε κέλυφος
* Σε συνδυασμό με το rsync, για δημιουργία αντιγράφου ασφαλείας και αντιγραφή αρχείων
* Προώθηση πόρτας
* Για σύραγγα (tunneling protocol), δηλαδή μεταφορά δεδομένων μεταξύ δικτύων κρύβοντας τα πακέτα (δεν είναι VPN ή γέφυρα)
* Προώθησή παραθύρων X
* Περιήγηση στο διαδίκτυο με μεσολαβητή

## Αρχιτεκτονική
Το SSH είναι βασισμένο στην αρχιτεκτονική πελάτη-διακομιστή, ένας πελάτης SSH συνδέεται στον διακομιστή SSH. Το πρωτόκολλο αποτελείται από τρία υπο-πρωτόκολλα (layers):

* Το στρώμα μεταφοράς (Transport Layer Protocol) διαχειρίζεται την ανταλλαγή κλειδιών, κρυπτογραφεί και επαληθεύει ακεραιότητα των δεδομένων  
* Το πρωτόκολλο πιστοποίησης χρήστη (User Authentication Protocol) ταυτοποιεί τον πελάτη στον διακομιστή (με κωδικό, RSA, Diffie-Hellman, κλπ)
* Το πρωτόκολλο σύνδεσης (Connection Protocol) πολυπλέκει την κρυπτογραφημένη σύνδεση σε πολλά λογικά κανάλια, όπως το κέλυφος

## Παραπομπές


## Εξωτερικοί σύνδεσμοι
* 

Κατηγορία:Κρυπτογραφία
Κατηγορία:Πρότυπα διαδικτύου
Θερινοί Ολυμπιακοί Αγώνες 2012/Ποδόσφαιρο Γυναικών

Το ολυμπιακό τουρνουά ποδοσφαίρου γυναικών στους Ολυμπιακούς Αγώνες του 2012  διοργανώθηκε στις 25 Ιουλίου έως  και 9 Αυγούστου του 2012 στο Λονδίνο και σε άλλες 5 πόλεις της Αγγλίας. Οι αγώνες έγιναν σε 6 ποδοσφαιρικά στάδια: το Millennium Stadium, το City of Coventry Stadium, το Wembley Stadium, το St James' Park, το Hampden Park και το Old Trafford.        

## Ομάδες

## Πηγές

# "Here we go: Team GB fixture dates confirmed and London 2012 Football tickets to go back on sale". London 2012. 10 November 2011. Αρχειοθετημένο από το πρωτότυπο στις 25 Μαΐου 2012. Ανακτήθηκε στις 25 Ιουλίου 2012.
# "Olympic Football Tournament London 2012 – Appointments of Match Officials" (PDF). *FIFA.com*. Fédération Internationale de Football Association. 19 April 2012. Αρχειοθετημένο από το πρωτότυπο  (PDF) στις 13 Μαΐου 2012. Ανακτήθηκε στις 19 Aπριλίου 2012.

Κατηγορία:Θερινοί Ολυμπιακοί Αγώνες 2012
Άνθρωποι των βουνών

Γενικά ως **άνθρωποι των βουνών** χαρακτηρίζονται οι άνθρωποι που διαμένουν μόνιμα ή κατά το μεγαλύτερο μέρος της ζωής τους σε βουνά, καλούμενοι και **ορεσίβιοι**, σε αντιδιαστολή εκείνων που διαμένουν σε πεδιάδες, ή παρόχθια λιμνών ή ποταμών, ή σε παράκτιες περιοχές.

Ειδικότερα όμως στη σύγχρονη ελληνική ιστορία, στην περίοδο της Εθνικής Αντίστασης με τον όρο αυτό οι Άγγλοι προσδιόριζαν τις ανταρτικές δυνάμεις της ΕΑΜικής παράταξης.  Θα μπορούσε βέβαια ο όρος να συμπεριελάμβανε και όλες τις τότε ανταρτικές δυνάμεις αφού όλες είχαν κύριο χώρο καταφυγής και δράσης τα βουνά της ελληνικής υπαίθρου, όπως ο ΕΔΕΣ, ή ΕΚΚΑ κ.ά. Αντ΄ αυτού καθιερώθηκε η λέξη "βουνά" να υπονοεί μόνο την εαμική εξουσία στη κατεχόμενη Ελλάδα στην οποία φέρονταν να συγχωνεύονταν το ΚΚΕ, η ΠΕΕΑ, το ΕΑΜ και ο ΕΛΑΣ.

Έτσι η χρήση του όρου αυτού με την παραπάνω ερμηνεία που πρωτοχρησιμοποιήθηκε στο Συνέδριο του Λιβάνου για την επταμελή αντιπροσωπία των εαμικών οργανώσεων στη συνέχεια γενικεύθηκε μέχρι και στον μετέπειτα εμφύλιο πόλεμο, ενώ υιοθετήθηκε ακόμα και από νεότερους δημοσιογράφους και ιστορικούς στις αναφορές τους στην περίοδο εκείνη.

## Πηγές
* Σόλων Γρηγοριάδης "Δεκέμβριος 1944 - το ανεξήγητο λάθος" (σειράς Φοβερά Ντοκουμέντα), εκδ. Τύπος, σελ.97.

Κατηγορία:Εθνική Αντίσταση
Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Κατηγορία:Εκφράσεις
Ηλεκτρικό σήμα

Η έννοια **ηλεκτρικό σήμα** είναι επέκταση της έννοιας σήμα υπο την παραδοχή ότι ο φορέας μετάδοσης του είναι το Ηλεκτρικό φορτίο.

Το ηλεκτρικό σήμα χρησιμοποιείται για την μετάδοση δεδομένων - πληροφορίας από μια πηγή σε ένα προορισμό. Το μέσο μετάδοσης που χρησιμοποιείται ονομάζεται κανάλι μετάδοσης.

Για την προσαρμογή της πληροφορίας από την πηγή προς το μέσο μετάδοσης χρησιμοποιείται ένας μηχανισμός που ονομάζεται κωδικοποιητής καναλιού. Το αντίστροφο συμβαίνει στο προορισμό. Ο δέκτης - αποκωδικοποιητής καναλιού μετατρέπει την το σήμα σε μορφή κατανοητή στον προορισμό.
Κάθε σήμα μπορεί να απεικονιστεί σε συνάρτηση με το χρόνο. Χαρακτηριστικά μεγέθη είναι το πλάτος του, και η συχνότητα.

## Πηγές
Τεχνολογία δικτύων επικοινωνιών , Εκδ. Ο.Ε.Δ.Β.

Κατηγορία:Τηλεπικοινωνίες
Κατηγορία:Μετάδοση δεδομένων
Κατηγορία:Επεξεργασία σήματος
Κατηγορία:Ψηφιακή επεξεργασία σήματος
Εθνική Βόρειας Μακεδονίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Βόρειας Μακεδονίας** είναι το αντιπροσωπευτικό συγκρότημα της Βόρειας Μακεδονίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Βόρειας Μακεδονίας (МКФ).

## Ιστορία
Η εθνική ομάδα δεν έχει συμμετάσχει σε Ολυμπιακούς Αγώνες ή σε Παγκόσμιο Κύπελλο, αλλά έχει πέντε συμμετοχές σε Ευρωμπάσκετ με την καλύτερη θέση να είναι η 4η στο Ευρωμπάσκετ 2011 στη Λιθουανία.

## Στατιστικά
Την πρώτη θέση όλων των εποχών σε συμμετοχές κατέχει ο Τοντόρ Γκετσέφσκι, με 89 εμφανίσεις. Πρώτος σκόρερ όλων των εποχών είναι ο Πέταρ Ναουμόφσκι, με 989 πόντους.

## Παραπομπές


## Εξωτερικοί σύνδεσμοι
* 

Βορεια Μακεδονια
Κατηγορία:Εθνικές αθλητικές ομάδες Βόρειας Μακεδονίας
Βιττόριο Αλφιέρι

Ο κόμης **Βιττόριο Αλφιέρι** (*Vittorio Amedeo Alfieri*, 16 Ιανουαρίου 1749 - 8 Οκτωβρίου 1803) ήταν Ιταλός δραματουργός και ποιητής.

## Βιογραφία
Γεννήθηκε στο Άστι, σπούδασε, μάλλον επιπόλαια, στη σχολή των ευγενών του Τορίνο και το 1766 ταξίδεψε σ’ όλη σχεδόν την Ευρώπη χωρίς συγκεκριμένο σκοπό.
Όταν γύρισε στο Τορίνο φρόντισε να συμπληρώσει την μόρφωσή του και επιδόθηκε στην λογοτεχνία.

Μεγάλη επίδραση στην ζωή του είχε ο ερωτικός του δεσμός με την κόμισσα Άλμπανυ, σύζυγο του πρίγκιπα Καρόλου Εδουάρδου Στούαρτ, διεκδικητή του αγγλικού θρόνου, με την οποία έζησε ως το τέλος της ζωής του.
 
Εκτός από τις 22 τραγωδίες του, οι οποίες θεωρούνται από τις καλύτερες της ιταλικής γλώσσας και με τις οποίες προσπάθησε να αφυπνίσει την εθνική συνείδηση των συμπατριωτών του, ο Αλφιέρι έγραψε έξι κωμωδίες, λυρική ποίηση και το *Περί τυραννίας*. Παρά το ότι στο έργο αυτό εκφράζει θερμό έρωτα προς την ελευθερία, ο Αλφιέρι υπήρξε εχθρός της Γαλλικής Επανάστασης (από την οποία κινδύνεψε στο Παρίσι ως ξένος και ευγενής), όπως φαίνεται στο έργο του *Ο Μισογάλλος*. Έγραψε επίσης μιαν άκρως ενδιαφέρουσα αυτοβιογραφία.

## Έργα
;Τραγωδίες 

**Saul* (1782)
**Filippo* (1781)
**Rosmunda* (1783)
**Ottavia* (1783)
**Merope* (1785)
**Maria Stuarda* (1788)
**Agide* (Άγις, 1788)
**Bruto primo* (Βρούτος ο πρώτος, 1789)
**Bruto secondo* (Βρούτος ο δεύτερος, 1789)
**Don Garzia* (1789)
**Sofonisba* (1789)
::**Τραγωδίες ελληνικές**
**Polinice* (1781)
**Agamennone* (1783)
**Antigone* (1783)
**Oreste* (1783)
**Mirra* (1789)
::**Τραγωδίες "της ελευθερίας"** 
**La congiura de' Pazzi* (Η συνωμοσία των Πάτσι, 1788)
**Virginia* (1781)
**Timoleone* (1783)
::**Τραγωδίες δημοσιευμένες μεταθανάτια** 
**Cleopatra* (1775, αποκηρυγμένη)
**Alceste prima* (Άλκηστις πρώτη, 1798)
**Alceste seconda* (Άλκηστις δεύτερη, 1798)

;Κωμωδίες 
**L'uno* (Ο ένας)
**I pochi* (Οι λίγοι)
**I troppi* (Οι πολλοί)
**L'antidoto* (Το αντίδοτο)
**La finestrina* (Το παραθυράκι)
**Il divorzio* (Το διαζύγιο)

;Πολιτικά γραπτά 
**Della tirannide* (Περί τυραννίας, 1777-1790)
**Del principe e delle lettere* (Περί του ηγεμόνος και των γραμμάτων, 1778-1786)
**Misogallo* (Ο Μισογάλλος, σε ποίηση και πεζό, 1789-1798)

;Αυτοβιογραφία 
**Vita di Vittorio Alfieri, scritta da esso* (Βίος του Βιττόριο Αλφιέρι, γραμμένος από τον ίδιο, 1804)

Μετέφρασε, μεταξύ άλλων, τους *Πέρσες* του Αισχύλου, τον *Φιλοκτήτη* του Σοφοκλή, την *Άλκηστη* του Ευριπίδη και τους *Βατράχους* του Αριστοφάνη.

Τον *Σαούλ* μετέφρασε έμμετρα ο Γεώργιος Καλοσγούρος

## Παραπομπές


Κατηγορία:Ιταλοί θεατρικοί συγγραφείς
Ξιφασκία στους Θερινούς Ολυμπιακούς Αγώνες 1896 – Ατομικό σπάθης ανδρών

Το **ατομικό ανδρών στη σπάθη** ήταν ένα από τα τρία αγωνίσματα ξιφασκίας στο πρόγραμμα των Θερινών Ολυμπιακών Αγώνων του 1896 στην Αθήνα. Διοργανώθηκε στις 9 Απριλίου 1896 στο Ζάππειο Μέγαρο.

## Σύνοψη αγωνίσματος
Οι πέντε αθλητές που έλαβαν μέρος ήταν: οι Έλληνες Τηλέμαχος Καράκαλος, Ιωάννης Γεωργιάδης και Γεώργιος Ιατρίδης, ο Δανός Χόλγκερ Νίλσεν και ο Αυστριακός Άντολφ Σμαλ.

Συνολικά διεξήχθησαν δέκα αγώνες, όπου κάθε ξιφομάχος αντιμετώπισε όλους τους υπόλοιπους. Ο Γεωργιάδης ήταν ανίκητος και κατέκτησε το χρυσό μετάλλιο. Ο Καράκαλος έχασε μόνο από τον νικητή και πήρε το ασημένιο, ενώ ο Νίλσεν έχασε μόνο από τους πρώτους δύο έλληνες ολυμπιονίκες και κατέκτησε το χάλκινο. Αντίθετα, ο Σμαλ κατάφερε να κερδίσει μόνο τον Ιατρίδη, ο οποίος έχασε και στους τέσσερις αγώνες που έδωσε. 

## Αποτελέσματα

## Τελική κατάταξη
[180px|μικρογραφία|δεξιά|Ο [Ιωάννης Γεωργιάδης (ολυμπιονίκης)|Ιωάννης Γεωργιάδης]]

## Πηγές
*  (Digitally available at http://www.la84foundation.org/6oic/OfficialReports/1896/1896.pdf )
*  (Excerpt available at http://www.la84foundation.org/6oic/OfficialReports/Mallon/1896.pdf )
* 

Κατηγορία:Ξιφασκία στους Θερινούς Ολυμπιακούς Αγώνες 1896
Παλαιοχώρι Μουζακίου Καρδίτσας

Το **Παλαιοχώρι** Μουζακίου ή Οξυάς είναι οικισμός της Θεσσαλίας και της Περιφερειακής Ενότητας Καρδίτσας.

## Γενικά στοιχεία
Το Παλαιοχώρι βρίσκεται στις βορειοανατολικές πλαγιές του όρους Καράβα σε υψόμετρο 840 μέτρων και απέχει περίπου 52 χιλιόμετρα δυτικά από την Καρδίτσα. Σύμφωνα με την απογραφή του 2011 είχε 17 μόνιμους κάτοικους. Διοικητικά, ανήκει στην κοινότητα Οξυάς του Δήμου Μουζακίου.

## Σημείωση
Στην ίδια Περιφερειακή Ενότητα και στον ίδιο Δήμο, αλλά στην Δημοτική Ενότητα Παμίσου υπάρχει ο συνώνυμος οικισμός Παλαιοχώρι ενώ στον Δήμο Αργιθέας το Παλαιοχώρι.

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
1868 Θερσίτης

μικρογραφία|Η τροχιά του αστεροειδούς 1868 Θερσίτης
Ο **Θερσίτης (Thersites)** είναι ένας αστεροειδής της Τρωικής Ομάδας του Δία (ηγούμενο μέλος) με απόλυτο μέγεθος (όπως ορίζεται για το Ηλιακό Σύστημα) 9,5. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ φαν Χάουτεν-Γκρένεφελντ, και πήρε το όνομα του από το ομώνυμο πρόσωπο του Τρωικού Πολέμου.

## Φυσικά χαρακτηριστικά
Τα κυρίως φυσικά χαρακτηριστικά του Θερσίτη είναι άγνωστα. Ο Θερσίτης περιστρέφεται γύρω από τον εαυτό του μία φορά κάθε 7,5 ως 13 ώρες περίπου.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Θερσιτης
1870 Γλαύκος

μικρογραφία|Η τροχιά του αστεροειδούς 1870 Γλαύκος
Ο **Γλαύκος (Glaukos)** είναι ένας αστεροειδής της Τρωικής Ομάδας του Δία (ακόλουθο μέλος) με απόλυτο μέγεθος (όπως ορίζεται για το Ηλιακό Σύστημα) 10,3. Ανακαλύφθηκε το 1971 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομα του από το όνομα δύο πολεμιστών των Τρώων κατά τον Τρωικό Πόλεμο, του Γλαύκου του Αντήνορα και του Γλαύκου του Ιππολόχου, καθώς και από έναν τρίτο Γλαύκο, γιο του βασιλιά της Τροίας Πριάμου.

## Φυσικά χαρακτηριστικά
Τα φυσικά χαρακτηριστικά του Γλαύκου είναι άγνωστα.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Γλαυκος
Εθνική Αφγανιστάν (καλαθοσφαίριση ανδρών)

Η **Εθνική ομάδα καλαθοσφαίρισης ανδρών του Αφγανιστάν** είναι η ομάδα που εκπροσωπεί το Αφγανιστάν σε όλες τις διεθνείς διοργανώσεις καλαθοσφαίρισης. Το 2010 η ομάδα κατέκτησε το χρυσό μετάλλιο στους Αγώνες Νότιας Ασίας. Ήταν το πρώτο μετάλλιο στην ιστορία της χώρας στην καλαθοσφαίριση.

## Παραπομπές


## Πηγές

* fiba.com 

## Δείτε επίσης
*Εθνική Αφγανιστάν (καλαθοσφαίριση γυναικών)
 

Αφγανισταν
Ανδρων
Εθνική Μπανγκλαντές (καλαθοσφαίριση ανδρών)

Η **Εθνική ομάδα καλαθοσφαίρισης του Μπανγκλαντές** είναι η ομάδα που εκπροσωπεί το Μπανγκλαντές σε όλες τις διεθνείς διοργανώσεις καλαθοσφαίρισης. Η ομάδα εντάχθηκε στην FIBA τo 1978 και από τότε έχει πάρει μέρος σε 4 Πανασιατικά πρωταθλήματα με την καλύτερη θέση να είναι η 13η.

## Πηγές
* fibaasia.net

## Παραπομπές


Μπανγκλαντες
Κατηγορία:Αθλητισμός στο Μπανγκλαντές
Άντριου Τζέιμς Χογκ

Ο **Άντριου Τζέιμς Χογκ** είναι Μαλτέζος πρώην ποδοσφαιριστής που αγωνιζόταν ως τερματοφύλακας.

## Καρίερα
Ξεκίνησε την καριέρα του στη μαλτέζικη Pietà Hotspurs F.C. το 2001. Το 2007 εντάχθηκε στη Βαλέττα όπου και παρέμεινε μέχρι το 2012. Το καλοκαίρι του 2012 μετακόμισε στην Κύπρο και στην Ένωσις Νέων Παραλιμνίου. Είναι διεθνής με την Εθνική Μάλτας από το 2006.

## Βραβεία
Ο Χογκ βραβεύτηκε ως καλύτερος τερματοφύλακας στη Μάλτα για τη σεζόν 2007-08 στην ετήσια τελετή "Ποδοσφαιρικά Βραβεία Μάλτας". 

## Πηγές


## Εξωτερικοί σύνδεσμοι

* Andrew Hogg at MaltaFootball.com 
* Αντριου Χογκ

Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Μάλτας
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Μαλτέζοι ποδοσφαιριστές
Κατηγορία:Ποδοσφαιριστές Βαλέτα ΦΚ
Κατηγορία:Ποδοσφαιριστές Εθνικής Μάλτας Κ21
Κατηγορία:Ποδοσφαιριστές Πιέτα Χότσπερς ΦΚ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Πρέμιερ Λιγκ Μάλτας
Τζόναθαν Καρουάνα

Ο **Τζόναθαν Καρουάνα** είναι Μαλτέζος ποδοσφαιριστής που αγωνίζεται στη θέση του Κεντρικού αμυντικού.

## Καριέρα
Ο Καρουάνα ξεκίνησε την καριέρα του από τη Χιμπέρνιανς ΦΚ και έκανε το ντεμπούτο του στη Πρέμιερ Λιγκ Μάλτι την περίοδο 2003-04. Τις πρώτες δύο περιόδους δεν είχε πολλές συμμετοχές. Το ίδιο συνέβηκε και την περίοδο 2005-06. Έτσι, τον Ιανουάριο του 2006 δόθηκε δανεικός στη Mosta, η οποία αγωνιζόταν για αποφυγή της διαβάθμθισης. Είχε 17 συμμετοχές, αλλά δυστυχώς η ομάδα του διαβαθμίστηκε. Την περίοδο 2006-07 επέστρεψε στη Χιμπέρνιανς ΦΚ. Είχε 19 συμμετοχές και κατέκτησε το πρώτο του κύπελλο με την ομάδα του. Την περίοδο 2007-08 είχε 17 συμμετοχές κερδίζοντας το δεύτερο κύπελλο με την ομάδα του. Την περίοδο αυτή είχε την πρώτη του συμμετοχή με την Εθνική Μάλτας. Την περίοδο 2008-09 κατέκτησε το μαλτέζικο πρωτάθλημα με την Χιμπέρνιανς ΦΚ έχοντας 26 συμμετοχές και τρία τέρματα. Το 2010 μετεγράφηκε στη Βαλέττα κατακτώντας δύο πρωταθλήματα και δύο Super Cup. Αποτελεί μέλος της Εθνικής Μάλτας.

Την περίοδο 2011-12 βραβεύτηκε ως ο καλύτερος αμυντικός παίχτης της σεζόν στο Μαλτέζικο πρωτάθλημα στα Net TV Replay Awards.

## Τίτλοι
### Χιμπέρνιανς
**Νικητές**
* 2008-09 Πρέμιερ Λιγκ Μάλτι
* 2006-07 Κύπελλο
* 2007-08 Κύπελλο

### Βαλέττα
**Νικητές**
* 2010-11 Super Cup
* 2010-11 Πρέμιερ Λιγκ Μάλτι
* 2011-12 Super Cup
* 2011-12 Πρέμιερ Λιγκ Μάλτι

### Ατομικά
* **Βραβεία Ποδοσφαίρου Μάλτας**
** **Καλύτερη Άμυνα**
*** Νικητής : 2010-2011 με Βαλέττα
*** Νικητής : 2011-2012 με Βαλέττα

## Πηγές


## Εξωτερικοί σύνδεσμοι

* Jonathan Caruana at MaltaFootball.com 
* National Football Teams
* Καρουάνα Τζόναθαν
* Jonathan Caruana
* Jonathan Caruana
* Jonathan Caruana 
* Jonathan Caruana

Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Μάλτας
Κατηγορία:Μαλτέζοι ποδοσφαιριστές
Κατηγορία:Ποδοσφαιριστές Χιμπέρνιανς ΦΚ
Κατηγορία:Ποδοσφαιριστές Βαλέτα ΦΚ
Κατηγορία:Ποδοσφαιριστές Μόστα ΦΚ
Κατηγορία:Ποδοσφαιριστές Εθνικής Μάλτας Κ21
Κατηγορία:Ποδοσφαιριστές Εθνικής Μάλτας Κ19
Κατηγορία:Ποδοσφαιριστές Εθνικής Μάλτας Κ17
Κατηγορία:Ποδοσφαιριστές Πρέμιερ Λιγκ Μάλτας
Τζόζεφ Άντισον

Ο **Τζόζεφ Άντισον** (Joseph Addison, 1 Μαΐου 1672 - 17 Ιουνίου 1719) ήταν Άγγλος δοκιμιογράφος, ποιητής, θεατρικός συγγραφέας και πολιτικός.

Σπούδασε στην Οξφόρδη και έπειτα στη Γαλλία και Ιταλία ως υπότροφος του κράτους. Υπηρέτησε ως κρατικός λειτουργός μέχρι το 1709, οπότε επέστρεψε στο Λονδίνο και άρχισε να αρθρογραφεί στο έντυπο *The Tatler* (Ο Φλύαρος) του φίλου του Ρίτσαρντ Στηλ και από το 1711 στην εφημερίδα *The Spectator* (Ο Θεατής), που ίδρυσε μαζί με τον Στηλ. Μέλος του Κοινοβουλίου από το 1708, έγινε υπουργός το 1717 αλλά αναγκάστηκε να παραιτηθεί λόγω της κακής κατάστασης της υγείας του.

Τα άρθρα του Άντισον άφησαν εποχή. Εξ ίσου μεγάλη εντύπωση έκανε η τραγωδία του *Cato* (Κάτων, 1713), ένα πολιτικό δράμα κατά της απολυταρχίας, που η επίδρασή του έφτασε μέχρι την Αμερικανική Επανάσταση. Έγραψε επίσης το λιμπρέτο της όπερας *Rosamond* του Τόμας Κλαίυτον (1707) και την κωμωδία *The Drummer* (Ο Τυμπανιστής).

## Εξωτερικοί σύνδεσμοι

Κατηγορία:Άγγλοι δημοσιογράφοι
Κατηγορία:Άγγλοι ποιητές
Κατηγορία:Άγγλοι θεατρικοί συγγραφείς
Κατηγορία:Άγγλοι δοκιμιογράφοι
Κατηγορία:Άγγλοι πολιτικοί
Αλβέρτος ο Μέγας

Ο **Αλβέρτος ο Μέγας** (*Albertus Magnus*,  περίπου 1200 - 15 Νοεμβρίου 1280), ο επικαλούμενος Doctor Universalis (διδάσκαλος πασών των επιστημών), ήταν θεολόγος και φιλόσοφος, άγιος της Ρωμαιοκαθολικής εκκλησίας.

Γεννήθηκε στο Λάουινγκεν της Γερμανίας, σπούδασε στην Πάντοβα και στο Παρίσι, έγινε Δομινικανός μοναχός και το 1260 επίσκοπος του Ρέγκενσμπουρκ.

Δίδασκε ότι τα χριστιανικά δόγματα (Αγία Τριάδα, ενσάρκωση, Ανάσταση) πρέπει να πιστεύονται απλώς χωρίς να επιχειρείται η εξήγησή τους με τη λογική και ότι όταν υπήρχε διάσταση απόψεων έπρεπε να προτιμάται ο Ιερός Αυγουστίνος από τους αρχαίους φιλοσόφους.
 
Σχολίασε όσα έργα του Αριστοτέλη του ήταν προσιτά σε λατινικές μεταφράσεις και τον θεωρούσε ως «ευρισκόμενον μεταξύ των Επικουρείων αφενός και των Πυθαγορείων και Σωκρατικών αφετέρου». Από τη διδασκαλία του Αριστοτέλη απέρριπτε την περί αιωνιότητος του κόσμου διδασκαλία του και τον περί ψυχής ορισμό του. Ασχολήθηκε επίσης με τη βοτανική και τη ζωολογία. Το κύριο θεολογικό του έργο περιέχεται στη *Summa Theologiae*.
## Παραπομπές

## Βιβλιογραφία
*Attwater, Donald and Catherine Rachel John. *The Penguin Dictionary of Saints*. 3rd edition. New York: Penguin Books, 1993. ISBN 0-14-051312-4.
*Collins, David J. "Albertus, Magnus or Magus?: Magic, Natural Philosophy, and Religious Reform in the Late Middle Ages." *Renaissance Quarterly* 63, no. 1 (2010): 1–44.
*Miteva, Evelina. "The Soul between Body and Immortality: The 13th Century Debate on the Definition of the Human Rational Soul as Form and Substance", in: Philosophia: E-Journal of Philosophy and Culture, 1/2012. ISSN 1314-5606
* 

Κατηγορία:Γερμανοί θεολόγοι
Κατηγορία:Γερμανοί φιλόσοφοι
Κατηγορία:Άγιοι της Ρωμαιοκαθολικής Εκκλησίας
Κατηγορία:Σχολαστικοί φιλόσοφοι
Κατηγορία:Φυσικοί φιλόσοφοι
Κατηγορία:Δομινικανοί μοναχοί
Κατηγορία:Επίσκοποι του 13ου αιώνα
Εθνική Σρι Λάνκα (καλαθοσφαίριση ανδρών)

Η **Εθνική ομάδα καλαθοσφαίρισης Σρι Λάνκα** είναι η ομάδα που εκπροσωπεί τη Σρι Λάνκα σε όλες τις διεθνείς διοργανώσεις καλαθοσφαίρισης. Η ομάδα εντάχθηκε στη FIBA τo 1959 και από τότε έχει πάρει μέρος σε 7 Πανασιατικά πρωταθλήματα χωρίς να διακριθεί όμως.

## Πηγές
* asia-basket.com
* sportingpulse.com

## Παραπομπές


 

Σρι Λανκα
Ανδρων
Τζάστιν Χάμπερ

Ο **Τζάστιν Χάμπερ** είναι Μαλτέζος ποδοσφαιριστής που αγωνίζεται στη θέση του Τερματοφύλακα.

## Καρίερα
Ξεκίνησε την ποδοσφαιρική του καριέρα στη Φλοριάνα ΦΚ. Την πρώτη χρονιά δόθηκε βασικός στην βουλγάρικη Ντόμπρουτζα Ντόμπριτς αλλά τις επόμενες 2 επέστρεψε στη Φλοριάνα ΦΚ. To 2002 αγωνίστηκε με τα χρώματα της μαλτέζικης Μπιρκιρκάρα, στην οποία παρέμεινε μέχρι το 2005. Ήταν βασικό στέλεχος της ομάδας με 74 συμμετοχές. Το 2005 εντάχθηκε στη Γαλλική ΟΣ Κεβιγί όπου είχε 27 συμμετοχές. Το 2006 επέστρεψε στη Μάλτα και εντάχθηκε στην Μαρσασλόκκ ΦΚ βοηθώντας την ομάδα να κερδίσει το πρώτο της πρωτάθλημα. Τον Ιούνιο του 2007 εντάχθηκε στον Α.Ο. Χαϊδαρίου, αγωνιζόμενος στην Β΄ Εθνική ποδοσφαίρου ανδρών 2007-08. Τον Ιούλιο του 2008 συμφώνησε για δύο χρόνια με την Σέφιλντ Γιουνάιτεντ. Ο Χάμπερ είχε δοκιμαστεί την προηγούμενη περίοδο στηΣέφιλντ Γιουνάιτεντ αλλά τελικά δεν του πρόσφεραν συμβόλαιο. Τον Αύγουστο του 2009, δόθηκε δανεικός στην Φερεντσβάρος. Τον Ιανουάριο του 2010 υπέγραψε συμβόλαιο 18 μηνών με την Φερεντσβάρος. Βοήθησε την ομάδα του να πάρει την τρίτη θέση στο πρωτάθλημα και το εισιτήριο για το Europa League.. Ακολούθως υπέγραψε στην Α.Ο. Κέρκυρα, όπου αγωνίστηκε για μία περίοδο (2011-12) στη Σούπερ Λιγκ. Το 2012 επέστρεψε στη Μάλτα και στη Μόστα ΦΚ.

## Παραπομπές


## Εξωτερικοί σύνδεσμοι

* www.justinhaber.co.uk - Επίσημη Ιστοσελίδα
* Player profile on www.national-football-teams.com
* Justin Haber

Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Μάλτας
Κατηγορία:Μαλτέζοι ποδοσφαιριστές
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπιρκιρκάρα ΦΚ
Κατηγορία:Ποδοσφαιριστές Φλοριάνα ΦΚ
Κατηγορία:Ποδοσφαιριστές Φερεντσβάρος
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Μόστα ΦΚ
Κατηγορία:Ποδοσφαιριστές Μαρσασλόκκ ΦΚ
Κατηγορία:Ποδοσφαιριστές ΡΕ Βιρτόν
Κατηγορία:Ποδοσφαιριστές Ντόμπρουτζα Ντόμπριτς
Κατηγορία:Ποδοσφαιριστές ΟΣ Κεβιγί
Κατηγορία:Ποδοσφαιριστές Α.Ο. Χαϊδαρίου
Κατηγορία:Ποδοσφαιριστές Πρέμιερ Λιγκ Μάλτας
Νησιά του Αργοσαρωνικού

Τα νησιά του Αργοσαρωνικού είναι ένα σύνολο νησιών, τα οποία βρίσκονται στον Σαρωνικό και Αργολικό κόλπο, και κατά την πλειοψηφία τους αποτελούν την Περιφερειακή Ενότητα Νήσων της Περιφέρειας Αττικής. Τα νησιά αυτά κατά σειρά μεγέθους είναι τα εξής: